KWI พุ่งกระฉูด 8% ลุ้นปีนี้ “เทิร์นอะราวด์” หลังโชว์งบครึ่งแรกพลิกกำไร 131 ล้าน
KWI พุ่งกระฉูด 8% ลุ้นปีนี้ “เทิร์นอะราวด์” หลังโชว์งบครึ่งปีแรกพลิกกำไร 131 ล้าน จากธุรกิจประกันชีวิตพุ่ง โดย ณ เวลา 11:19 น.อยู่ที่ระดับ 4.06 บาท บวก 0.30 บาท 
KWI พุ่งกระฉูด 8% ลุ้นปีนี้ “เทิร์นอะราวด์” หลังโชว์งบครึ่งปีแรกพลิกกำไร 131 ล้าน โดย ณ เวลา 11:19 น.อยู่ที่ระดับ 4.06 บาท บวก 0.30 บาท
18 ส.ค. 2565

ผู้สื่อข่าวรายงานว่า วันนี้(18 ส.ค.65) ราคาหุ้นบริษัท เคดับบลิวไอ จำกัด (มหาชน) หรือ KWI ณ เวลา 11:19 น.อยู่ที่ระดับ 4.06 บาท บวก 0.30 บาท หรือ 7.98% ราคาหุ้นสูงสุด 4.14 บาท ราคาหุ้นต่ำสุด 3.72 บาท ด้วยมูลค่าซื้อขาย 69.10 ล้านบาท

โดย KWI รายงานผลการดำเนินงานไตรมาส 2/2565 สิ้นสุดวันที่ 30 มิถุนายน 2565 พลิกมีกำไร 57.15 ล้านบาท จากช่วงเดียวกันของปีก่อนขาดทุน 228.05 ล้านบาท

สำหรับผลการดำเนินงานเพิ่มขึ้นเนื่องจากไตรมาส 2/2565 รายได้รวมอยู่ที่ 209.8 ล้านบาท เพิ่มขึ้น 27% จากช่วงเดียวกันของปีก่อน โดยส่วนใหญ่มาจากธุรกิจประกันชีวิตเพิ่มขึ้นโดยไตรมาส 2/2565 มีรายนได้อยู่ที่ 156.20 ล้านบาท
เนื่องจากบริษัทซื้อกิจการประกันชีวิตจากบริษัทแมนูไลฟ์ ประกันชีวิต (ประเทศไทย จำกัด (มหาชน) เสร็จสมบูรณ์เมื่อวันที่ 31 ม.ค.2564  ทำให้ผลงานไตรมาส 2/65 พลิกมีกำไร 57.70 ล้านบาท และงวด 6 เดือนแรกทะลุ 131 ล้านบาท ลุ้นผลงานปีนี้มีกำไร